Ellen Ripley (S. Weaver) suri halastamatu kiskjaga võideldes. Pärast kahtsadat aastat ja kaheksat kohutavat eksperimenti naaseb ta võitlustandrile. Teadlased kloonivad Ripley koos tema sees elutseva tulnukakuningannaga, lootes luua maailma tõhusaima sõjarelva. Kuid taasäratatud Ripley ja tema "lapsuke"  valmistavad oma loojatele ootamatu üllatuse. Puhkeb midagi enamat kui maapealne põrgu. Vallapääsenud elukate alistamiseks lööb Ripley kampa salakaubavedajatega, kelle hulka kuulub ka huvitavaid üllatusi varuks hoidev android Call (W. Ryder).    Tänu muljetavaldavatele eriefektidele ning Ron Perlmani, Dan Hedaya, J. E. Freemani, Brad Dourifi ja Michael Wincotti suurepärastele osatäitmistele on TULNUKA TAASSÜND paeluv põnevusfilm, mis naelutab teid ekraani ette. Kui julgete, astuge pardale ja olge  tunnistajaks täiesti uudsele õuduste lainele.    45-aastast reþissööri Jean-Pierre Jeunet'd tuntakse Eestis eelkõige tänu tema haiglase fantaasiaga vändatud meistriteostele "Delikatessid" ja "Kadunud laste linn", samuti valmis tema käe all Alieni-saaga neljas osa "Tulnuka ülestõus". Viimase järel pidas Jeunet neli aastat pausi, enne kui lavastas enda kohta ootamatu filmi Montmartre'i naiivitarist, kes püüab kõigile ligimestele nõu ja jõuga abiks olla.